Diari Oficial de la Generalitat Valenciana


Sumari del DOGV 4862, del 14-10-2004 (2004/9437)

Juí verbal (desnonament per falta de pagament) número 159/2004-1. Cèdula de notificació.
----------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9437


Organisme emissor
:   Jutjat de Primera Instància Número 1 de Carlet

Tipus de document
:   Anunci

Juí verbal (desnonament per falta de pagament) número 159/2004-1. Cèdula de notificació. [2004/M9437]
  
Demandant: Ana Peña Blasco.
  
Procuradora: Plaza Orozco, María de los Llanos.
  
Demandat: Sten Wittig.
  
Amparo Díez Vilar, secretària del Jutjat de Primera Instància número 1 de Carlet, faig saber:
  
Que en el procés d'execució seguit en tal Jutjat amb el número 159/2004, a instància d'Ana Peña Blasco, contra Sten Wittig sobre desnonament, s'ha acordat notificar per edictes la Sentència de data 14 de juny de 2004, que s'adjunta al present edicte, dictada en este procediment al demandat que es troba en parador desconegut Sten Wittig.
  
Sentència.
  
Carlet, 14 de juny de l'any 2004.
  
Han sigut vistes per mi, María Isabel Llambés Sánchez, jutgessa del Jutjat de Primera Instància i Instrucció número 1 de Carlet i el seu partit judicial, les presents actuacions de juí verbal de desnonament amb número de registre 159/2004, seguides davant d'este Jutjat a instància d'Ana Peña Blasco, contra Sten Witting, declarat en rebel·lia, sobre desnonament d'habitatge per falta de pagament de les rendes.
  
Antecedents de fet:
  
Primer. En data 12 de març de 2004, la procuradora dels tribunals María de los Llanos Plaza Orozco, en nom i representació de la demandant Ana Peña Blasco, va interposar demanda de desnonament en la qual després d'al·legar els fets i fonaments de dret que va estimar d'aplicació, va concloure suplicant que es dictara en el seu dia sentència per la qual amb estimació íntegra de la seua pretensió es declarara resolt el contracte d'arrendament de l'immoble siti al carrer de Joan Fuster, número 1, pis segon, porta cinquena, de l'Alcúdia (València), declarant que es desallotge en el termini legal, amb l'advertència de llançament, sense possibilitat d'enervar l'acció tal com fa constar en la demanda, condemnant el demandat al pagament d'1.065,64 euros en concepte de quantitats degudes per falta de pagament, imposant així mateix al demandat el pagament de les costes processals.
  
Finalment la part actora sol·licita que es notifique la litispendència del procés a l'actual ocupant de l'immoble Damaris Raquel, a efectes del que establix l'article 13 de la Llei d'Enjudiciament Civil.
  
Segon. Admesa a tràmit la demanda per Interlocutòria de data 16 d'abril de 2004, es va acordar traslladar al demandat esta així com els documents que l'acompanyen, i citar tots els litigants per a la celebració de la vista que va tindre lloc en data de 19 de maig de 2004, amb l'assistència de la part actora i incompareixença del demandat, malgrat estar citat en temps i forma, declarat en este mateix acte en situació de rebel·lia processal. Durant el desenvolupament de la vista es van practicar els mitjans de prova declarats com a pertinents amb el resultat que figura en les actuacions i que es dóna per reproduït, quedant a continuació les actuacions vistes per a sentència.
  
Tercer. En el present procediment, s'han observat les prescripcions legals en vigor.
  
Fonaments jurídics:
  
Primer. En el present procediment i com ha quedat relatat en la part relativa a la descripció dels fets, la part actora exercix contra el demandat acció de desnonament suplicant en la demanda que es dictara en el seu dia sentència per la qual amb estimació íntegra de les seues pretensions es declarara ser procedent el desnonament i resolt el contracte d'arrendament, es condemne este a desallotjar l'habitatge, sol·licitant-se així mateix que es condemne el demandat al pagament de les quantitats degudes fins a la data de celebració de la vista que ascendixen a un total d'1.497,64 euros, més el pagament de les costes processals.
  
Respecte a la situació de rebel·lia processal en què es troba el demandat, cal indicar que dels preceptes de la Llei d'Enjudiciament Civil que regulen la situació processal de rebel·lia, hi ha raons fonamentals per a afirmar que, en contrast amb altres ordenaments estrangers, en l'ordenament espanyol, esta institució no està concebuda en atenció a l'element objectiu de la incompareixença, sinó al subjectiu de la voluntarietat (Sentència de 17 de febrer de 1941) per la qual cosa la rebel·lia no implica conformitat amb les pretensions de la part contrària, ni amb les resolucions judicials que en esta es dicten (26 de juny de 1946), per la qual cosa malgrat la rebel·lia del demandat subsistix en l'actor l'obligació de provar els requisits constitutius de la seua pretensió, existix, per tant, en el present supòsit l'obligació de l'actor de provar la seua pretensió, deixant acreditat tant l'existència de la referida relació arrendatícia, com de l'impagament de les quantitats reclamades.
  
Segon. De la valoració racional i conjunta de la prova practicada en les presents actuacions, en particular, documents acompanyats a la demanda i aportats en l'acte del juí es poden establir com a fets provats els següents:
  
A) Que Ana Peña Blasco és propietària de l'immoble siti al carrer de Joan Fuster, l-2-5 de l'Alcúdia.
  
B) Que amb data 3 de juny de 1999 es va subscriure contracte d'arrendament d'habitatge entre la propietària d'este Ana Peña Blasco i el hui demandat Sten Witting.
  
C) Que en el moment de celebració de la vista el demandat deu la quantitat de 1.497,64 euros, per impagament de les rendes vençudes des de novembre de l'any 2003.
  
Pel contracte d'arrendament, se cedix un immoble a una persona, per temps determinat i preu cert, creant-se així una relació jurídica que origina drets i deures inter partes, destacant-se en este sentit, les obligacions principals, consistents en el lliurament de la possessió de la cosa llogada per l'arrendador i el pagament per l'arrendatari de la renda convinguda.
  
Davant de l'incompliment de l'obligació principal de l'arrendatari, respecte l'arrendador, que és el pagament de la renda, la llei concedix a l'arrendador la possibilitat d'acudir a un juí de desnonament, en el qual se sol·licita la resolució del contracte d'arrendament i la recuperació de la cosa arrendada, basant-se en l'article 27.2.a) de la Llei d'Arrendaments Urbans vigent, així com el pagament de les rendes vençudes degudes.
  
Prenent com a punt de partida els fets anteriorment provats i fonamentació jurídica al·ludida, és procedent estimar la pretensió formulada per la part actora en el seu escrit de demanda, resolent el contracte d'arrendament que existix i condemnant el demandat al pagament de les quantitats degudes de la forma que s'indica en la part dispositiva de la present resolució.
  
Tercer. Pel que fa al pagament de les costes del procediment, i d'acord amb el que establix l'article 394.1 de la Llei d'Enjudiciament Civil, en haver-se estimat la demanda donant lloc al desnonament instat, es condemna la part demandada al pagament d'estes.
  
Vistes les disposicions legals aplicables i la resta de pertinent aplicació.
  
Decisió:
  
Que estimant la demanda formulada per la procuradora Llanos Plaza Orozco, en nom i representació d'Ana Peña Blasco, contra Sten Witting, declarat en situació de rebel·lia processal.
  
Primer. Declare resolt el contracte d'arrendament concertat entre les parts sobre l'habitatge situat al carrer de Joan Fuster, 1-2-5 de l'Alcúdia (València).
  
Segon. Condemne la part demandada Sten Witting a desallotjar-lo en el termini legal amb advertència de llançament que es realitzarà al seu càrrec.
  
Tercer. Condemne la part demandada, Sten Witting, al pagament de les quantitats degudes que ascendixen a un total de 1.497,64 euros, més l'import de les rendes que es meriten mentre se substancia el juí, import que haurà de ser determinat en fase d'execució de sentència, així com els interessos legals des de la interposició de la demanda i al pagament de les costes d'este procediment.
  
Contra la present sentència, es pot interposar recurs d'apel·lació, a preparar en el termini de cinc dies des de la notificació de la present cèdula, i serà requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar per endavant.
  
Esta és la meua sentència, de la qual s'expedirà un testimoniatge a les actuacions d'on prové, i quedarà l'original en el llibre de sentències, que pronuncie, mane i firme.
  
Publicació. Ja que ha sigut publicada l'anterior sentència el mateix dia de la data, per la jutgessa que la subscriu, estant celebrant audiència pública, present jo, la secretària, en dóne fe.